jkorsvik/nowiki_second_scrape_merged huggingface dataset:
Peter Mansfield

Peter Mansfield (født 9. oktober 1933 i Lambeth i London, død 8. februar 2017 i Nottingham) var en britisk fysiker og nobelprisvinner. Han ble tildelt Nobelprisen i fysiologi eller medisin i 2003 sammen med Paul C. Lauterbur for oppdagelser vedrørende billeddannelse ved hjelp av magnetresonanstomografi.


== Liv og virke ==


=== Bakgrunn ===
Peter Mansfield var sønn av gassinstallatøren Sidney George Mansfield og hans hustru Rose Lillian. Han var yngstemann av tre brødre. Hans eldre søsken var Conrad William og Sidney Albert. Han vokste opp i Camberwell. Da han var seks år gammel, brøt andre verdenskrig ut, og han ble i barndommen evakuert fra London tre ganger. Første gang var det til Sevenoaks og så to ganger til Torquay. Etter krigen avsluttet han skolen i 1948 i Peckham.
Deretter arbeidet han sammen med en maler i tre år. Han ble så interessert i raketter, og fikk arbeid i Ministry of Supplys Rocket Propulsion Department i Westcott i Buckinghamshire. Etter 18 måneder ble han innkalt til British Army og tjenestegjorde der i to år. Så kom han tilbake til Westcott.


=== Fysiker ===
I 1956 begynte Mansfield på sine høyere studier i fysikk ved Queen Mary College ved University of London. Der ble han uteksaminert i 1959, og han begynte så på en forskerkarriere.
Mansfield og hans samarbeidspartner Lauterber har gjort avgjørende oppdagelser av hvordan magnetresonans kan utnyttes for å avbilde ulike strukturer i kroppens indre organer. Disse oppdagelsene har ledet frem til det moderne magnetkameraet (magnetresonanstomografi, MRT) som innebar et stort gjennombrudd innen sykebehandling og medisinsk forskning.
Paul Lauterbur oppdaget muligheten for å skape et todimensjonalt bilde gjennom å innføre gradienter som forandret magnetfeltenes styrke. Gjennom å analysere egenskapene hos de tilbakesendte radiobølgene kunne han eksakt bestemme deres opprinnelse. På denne måten kunne man bygge opp todimensjonale bilder av strukturer som ikke kunne utskilles med andre teknikker.
Mansfield videreutviklet arbeidet med å utnytte gradienter i magnetfeltet. Han viste hvordan signalene skulle bearbeides matematisk og dataanalyseres slik at en brukbar avbildningsteknikk kunne utvikles. Mansfield viste også hvordan ekstremt rask avbildning skulle kunne skje, noe som først et titalls år senere ble teknisk og praktisk mulig innen medisinen.Den medisinske anvendelsen av magnetresonanstomografi har utviklet seg svært raskt. De første magnetkameraene innen omsorgen ble tatt i bruk på begynnelsen av 1980-tallet. I 2002 fantes det mer enn 22 000 magnetkameraer i verden, og det ble gjort over 60 millioner undersøkelser med magnetkamera.


== Referanser ==


== Eksterne lenker ==
(en) Peter Mansfield – kategori av bilder, video eller lyd på Commons 
(en) Nobelprisen i fysiologi eller medisin 2003 hos Nobelprize.org
(en) Peter Mansfield hos Nobelprize.org i forbindelse med tildelingen av Nobelprisen i fysiologi eller medisin 2003
Eddie Hazel

Edward Earl «Eddie» Hazel (født 10. april 1950 i Brooklyn i New York, død 23. desember 1992 i Plainfield i New Jersey) var en USA-amerikansk gitarist og låtskriver. Han var medlem av funk-kollektivet Parliament-Funkadelic, og sammen med femten andre medlemmer blei han i 1997 innvotert i Rock and Roll Hall of Fame.Hazel vokste opp i Plainfield i New Jersey. Han begynte tidlig å spille gitar. I tillegg sang han i det lokale kirkekoret. Tolv år gammel blei han venn med «Billy Bass» Nelson, som han starta ei gruppe sammen med.I 1967 trengte doo-wop-gruppa The Parliaments (under ledelse av George Clinton et backingband til en turné. Nelson blei hyra som bassist, og han anbefalte Hazel, som etter hvert kom med. De to blei, sammen med trommeslageren Tiki Fulwood ryggraden i det som fikk navnet Funkadelic, og som blei ei separat gruppe innafor funk-fellesskapet rundt George Clinton.Hazel spiller gitar på de tre albumene Funkadelic (1970), Free Your Mind ... And Your Ass Will Follow (1970) og Maggot Brain (1971). På tittelsporet på sistnevnte plate har Hazel en ti minutter lang gitarsolo. I 2008 valgte tidsskriftet Rolling Stone sangen som nummer 60 på si liste over tidenes 100 største gitarlåter.Nelson og Hazel forlot Funkadelic seint i 1971 på grunn av uoverensstemmelser med Clinton. Hazel deltok likevel sporadisk på gruppas plater de påfølgende åra. Han (og Nelson) arbeidde også med The Temptations på en del plater.I 1974 var Hazel tilbake og var med og skrive samtlige låter på Funkadelic-albumet Standing on the Verge of Getting It On. (Enkelte av låtene er imidlertid kreditert Grace Cook, Hazels mor.)Samme år blei han idømt fengselsstraff for narkotikabesittelse og for angrep på ei flyvertinne. Mens han sonte, blei Michael Hampton henta inn som ny førstegitarist i Parliament-Funkadelic.Også seinere hadde Hazel en og annen visitt i funkkollektivet, og i 1977 gav han ut et soloalbum med god hjelp av sine tidligere kolleger, Game, Dames and Guitar Thangs.Hazel døde i desember 1992. Det er i ettertid kommet to plater med tidligere uutgitt materiale, og også andre musikere har brukt Hazels gitarspill på plater etter hans død. Han er satt opp som nummer 43 på Rolling Stones liste over tidenes største gitarister.


== Referanser ==


== Eksterne lenker ==
(en) Eddie Hazel på Internet Movie Database 
(en) Eddie Hazel på Discogs 
(en) Eddie Hazel på MusicBrainz 
(en) Eddie Hazel på AllMusic 
Eddie Hazel på Allmusic.com
Harald Henden

Harald Henden (født 7. november 1960 i Porsgrunn) er en norsk pressefotograf og journalist for avisen Verdens Gang siden 1987.


== Karriere ==
Harald Hendens historie som pressefotograf ble utgitt i biografien «I krig og ensomhet», ført i pennen av Svein Tore Bergestuen i 2018.


=== Farlige oppdrag ===
Under et oppdrag i 2001 på Vestbredden i Palestina, under den andre intifadaen, ble Henden skadet av en gummikule mot bakhodet. Den 14. januar 2008 var han en av flere norske journalister tilstede under terrorangrepet på Hotel Serena i Kabul. Etter angrepet ble han invitert til å redegjøre for Stortingets Kontroll- og konstitusjonsutvalg om myndighetenes håndtering av sikkerhet og evakuering i Afghanistan.


== Priser ==
2015: Røde Kors prisen for humanitært arbeid
2004: Den store journalistprisen
2000: Årets Bilde, fra Pressefotografenes Klubb, for bildet «Kjærtegn»
2000: World Press Photo Awards, 1.-prize kategorien «Vitenskap og teknologi» for bildet «Kjærtegn».
1999: World Press Photo Awards, Children's  jury 1. prize Award, for bildet av en flyktninggutt i Kosovo.
1995: Årets Bilde, fra Pressefotografenes Klubb, Afghanistan


== Referanser ==


== Eksterne lenker ==
(en) Harald Henden på Internet Movie Database
Polina Astakhova

Polina Grigorjevna Astakhova russisk: Полина Григорьевна Астахова (født 30. oktober 1936 i Zaporizjzja, død 5. august 2005 i Kiev) var en sovjetisk turner som deltok i de olympiske leker 1956 i Melbourne, 1960 i Roma og 1964 i Tokyo.
Astakhova ble olympisk mester i turn under sommer-OL 1956 i Melbourne. Hun var med på det sovjetiske laget som vant lagkonkurransen foran Japan og Finland.
Fire år senere, under Sommer-OL 1960 i Roma vant hun to sølv- og en sølvmedalje og under Sommer-OL 1964 i Tokyo ytterligere to gull-, en sølv- og en bronsemedalje.
Hun ble verdensmester i turn to ganger, begge i lagkonkurranse, 1958 i Moskva og 1962 i Praha.


== OL-medaljer ==
1956  Melbourne -  Gull i turn, lagkonkurranse  Sovjetunionen
1960  Roma -  Gull i turn, lagkonkurranse  Sovjetunionen
1960  Roma -  Gull i turn, svingstang  Sovjetunionen
1964  Tokyo -  Gull i turn, svingstang  Sovjetunionen
1964  Tokyo -  Gull i turn, lagkonkurranse  Sovjetunionen
1960  Roma -  Sølv i turn, frittstående  Sovjetunionen
1964  Tokyo -  Sølv i turn, frittstående  Sovjetunionen
1956  Melbourne -  Bronse i turn, troppsturn  Sovjetunionen
1960  Roma -  Bronse i turn, mangekamp  Sovjetunionen
1964  Tokyo -  Bronse i turn, mangekamp  Sovjetunionen


== VM-medaljer ==
1958  Moskva  Gull i turn, lagkonkurranse damer
1962  Praha  Gull i turn, lagkonkurranse damer
1966  Dortmund  Bronse i turn, lagkonkurranse damer
1958  Moskva  Bronse i turn, svingstang


== Referanser ==


== Eksterne lenker ==
(en) Polina Astakhova – Olympics.com 
(en) Polina Astakhova – Olympic.org 
(en) Polina Astakhova – Olympedia 
(en) Polina Astakhova – Sports-Reference (OL-resultater – arkivert) 
(en) Polina Astakhova – databaseOlympics.com (arkivert) 
(en) Polina Astakhova – FIG 
(en) Polina Astakhova – FIG 
(en) Polina Astakhova – Gymn Forum
Ole Poulsen

Ole Poulsen (født 16. desember 1941) dansk seiler som deltok i de olympiske leker 1964 i Tokyo.
Poulsen ble olympisk mester i seiling under Sommer-OL 1964 i Tokyo. Han var med på den danske båten «White Lady» som vant drakebåtklassen foran Tyskland og USA. Mannskapet på «White Lady» var Poulsen, Ole Berntsen og Christian von Bülow.


== OL-medaljer ==
1964  Tokyo –  Gull i seiling, drakeklassen   Danmark


== Eksterne lenker ==
(en) Ole Poulsen – Olympics.com 
(en) Ole Poulsen – Olympic.org 
(en) Ole Poulsen – Olympedia 
(en) Ole Poulsen – Sports-Reference (OL-resultater – arkivert) 
(en) Ole Poulsen – World Sailing
Christian von Bülow

Christian Robert von Bülow (født 14. desember 1917, død 13. januar 2002) var en dansk seiler som deltok i de olympiske leker 1956 i Melbourne og 1964 i Tokyo.
Bülow ble olympisk mester i seiling under Sommer-OL 1964 i Tokyo. Han var med på den danske båten «White Lady» som vant drakebåtklassen foran Tyskland og USA. Mannskapet på «White Lady» var Bülow, Ole Poulsen og Ole Berntsen.


== OL-medaljer ==
1964  Tokyo –  Gull i seiling, drakeklassen   Danmark
1956  Melbourne –  Sølv i seiling, drakeklassen   Danmark


== Eksterne lenker ==
(en) Christian von Bülow – Olympics.com 
(en) Christian von Bülow – Olympic.org 
(en) Christian von Bülow – Olympedia 
(en) Christian von Bülow – Sports-Reference (OL-resultater – arkivert) 
(en) Christian von Bülow – World Sailing
Ole Berntsen

Ole Valdemar Henrik Berntsen (født 22. januar 1915 i Hellerup, død 26. mai 1996 i Gentofte) var en dansk seiler som deltok i de olympiske leker 1948 i London, 1952 i Helsingfors, 1956 i Melbourne og 1964 i Tokyo.
Berntsen ble olympisk mester i seiling under Sommer-OL 1964 i Tokyo. Han var med på den danske båten «White Lady» som vant drakebåtklassen foran Tyskland og USA. Mannskapet på «White Lady» var Berntsen, Christian von Bülow og Ole Poulsen.
Berntsen vant en olympisk bronsemedalje i seiling under Sommer-OL 1948 i London. Han var med på båten «Snap» som kom på tredjeplass i drakebåtklassen bak den norske båten «Pan» og «Slaghöken» fra Sverige. Mannskapet på «Snap» var William Berntsen, Klaus Baess og Ole Berntsen.


== OL-medaljer ==
1964  Tokyo –  Gull i seiling, drakeklassen   Danmark
1956  Melbourne –  Sølv i seiling, drakeklassen   Danmark
1948  London –  Bronse i seiling, drakeklassen   Danmark


== Referanser ==


== Eksterne lenker ==
(en) Ole Berntsen – Olympics.com 
(en) Ole Berntsen – Olympic.org 
(en) Ole Berntsen – Olympedia 
(en) Ole Berntsen – Sports-Reference (OL-resultater – arkivert) 
(en) Ole Berntsen – World Sailing
Sportsåret 1854

Sportsåret 1854 er en oversikt over hendelser, resultater, fødte og avdøde personer med tilknytning til sport i 1854.


== Hendelser ==


=== Roing ===
8. april – University of Oxford vinner den tolvte universitetsroingen mot University of Cambridge. Forrige gang det ble arrangert var i 1852.


== Fødsler ==
2. november – Isidor Gunsberg, ungarsk sjakkspiller (død 1930)


== Dødsfall ==
8. september – Elijah Williams, engelsk sjakkspiller og sjakkforfatter (født 1809)
Sportsåret 1855

Sportsåret 1855 er en oversikt over hendelser, resultater, fødte og avdøde personer med tilknytning til sport i 1855.


== Hendelser ==


=== Baseball ===
Andre halvdel av året – I USA spiller Brooklyn Atlantics (Atlantic Base Ball Club) sine første kamper.


=== Boksing ===
20. februar & 12. mars — Den engelske mesteren Harry Broome misslyktes to ganger å få satt opp matcher mot Tom Paddock, men regnes fortsatt som mester.
25. februar  — William Poole skytes ned og drepes i New York, USA av tilhengere av John Morrissey.
26. juni — Paddock øker presset på Broome ved å vinne et returmøte mot Aaron Jones på 61 runder i Mildenhall.
Ukjent dato — John Morrissey blir igjen amerikansk mester, men det finnes ingen nedskrevet opplysninger om matcher med ham i løpet av 1855.


=== Cricket ===
Sussex CCC vinner County Championship .


=== Ishockey ===
Dette antas å være året da puck erstatter ball i ishockey i Canada.


== Fødsler ==
18. juli – Axel Paulsen, norsk kunstløper (død 1938)


== Dødsfall ==
2. mars – William Poole, amerikansk bokser (født 1821)


== Referanser ==
Wilhelm von Fermor

Wilhelm von Fermor (født 	28. septemberjul./ 9. oktober 1702greg. i Pleskow, død 	8. februarjul./ 19. februar 1771greg. i Nītaure) var en general i den keiserlige russiske hær.
Han startet sin militære karriere i 1720, og utmerket seg som major ved beleiringen av Danzig under Den polske tronfølgekrig i 1734. I 1736 mot tyrkerne under Den russisk-østerrikske tyrkerkrig (1736–1739). I januar 1740 ble han kommandant i Vyborg og deltok her i krigen mot Finland. Han ble en av Burkhard Christoph von Münnichs nære allierte. I 1746 ble han utnevnt til generalløytnant og formann for Baukanzlei og ledet slik byggingen av keiserpalasset i St. Petersburg.
I 1751 ble Fermor generalkommandant for St. Petersburg, Finland og styret av Novgorod. I 1756 vart han kommandant for en av hovedarméene under Apraksin. 
Under syvårskrigen ledet han i 1757 han en russisk styrke som erobret Memel i Øst-Preussen. I 1758 mottok han etter slaget ved Großjägersdorf kommandoen over den russiske hæren, tok Thorn og Elbing og ble innsatt som generalguvernør av Preussen.
Ved bredden av Oder, beleiret han Küstrin og møtte 25. august 1758 Fredrik den store i slaget ved Zorndorf. Her led styrkene han så store tap at han trakk seg tilbake til Polen og Preussen. 
Fermor flyttet tilbake til Polen og kjempet videre som korpsgeneral under general Saltykov i slaget ved Kunersdorf.
Etter at tsarina Elisabeth døde i 1762, ble han utnevnt av Katarina II til generalguvernør i Smolensk og medlem av Senatet, men i 1768 flytta han tilbake til sin gods i Nitau/Nītaure.


== Referanser ==
Henan Airlines

Henan Airlines (kinesisk: 河南航空, pinyin: Hénán Hángkōng), frem til 2009 Kunpeng Airlines (kinesisk: 鲲鹏航空有限公司, Kūnpéng Hángkōng Yǒuxiàn Gōngsī), er et kinesisk flyselskap med hovedsete i Zhengzhou i provinsen Henan. Det er en joint venture mellom Shenzhen Airlines og den amerikanske Mesa Air Group og det største kinesisk-utenlandske regionalflyselskap i Folkerepublikken Kina. Rutenettet dekker mange av Kinas provinser.
Selskapet ble stiftet i desember 2006, og flyvningene tok til i oktober 2007, under det opprinnelige navnet, Kunpeng Airlines.Hjemmebasen ble flyttet i august 2008 til Zhengzhou, med knutepunkt på Zhengzhou Xinzheng internasjonale lufthavn. 


== Flyulykke ==
Den 24. august 2010 styrtet et av deres passasjerfly med 96 personer om bord ved  byen Yichun nordøst i Kina, under innflyvningen til Yichun Lindu lufthavn, ca 1,5 km før rullebanen. Flyet kom fra Harbin.


== Referanser ==
Sportsåret 1856

Sportsåret 1856 er en oversikt over hendelser, resultater, fødte og avdøde personer med tilknytning til sport i 1856.


== Hendelser ==


=== Lacrosse ===
Montreal Lacrosse Club, den første organiserte lacrosseklubben, stiftes i Montréal.


=== Roing ===
15. mars – University of Cambridge vinner universitetsroingen mot University of Oxford.


=== Seiling ===
26. januar – Segelföreningen i Björneborg grunnlegges.


== Fødsler ==
25. februar – Mathias Zdarsky, østerriksk skipioner (død 1940)
10. mars – Albert de Dion, fransk automobilpioner og racerkjører (død 1946)
6. Juni – George Lacy Hillier, engelsk syklist og forfatter (død 1941)
5. Juli – Ion Keith-Falconer, britisk syklist, lærd og misjonær (død 1887)
21. oktober – Josef Noa, østerriksk-ungarsk dommer og sjakkspiller (død 1903)
19. november – Simon Alapin, russisk sjakkspiller, sjakkteoretiker og sjakkproblemkomponist (66, død 1923)


== Dødsfall ==
…


== Referanser ==
Sportsåret 1857

Sportsåret 1857 er en oversikt over hendelser, resultater, fødte og avdøde personer med tilknytning til sport i 1857.


== Hendelser ==


=== Baseball ===
Mai – 16 klubber i New York blir enige om regelendringer i baseball der blant annet 21 runs erstattes av 9 innings.


=== Fotball ===
24. oktober – Sheffield FC, verdens første fotballklubb, stiftes i Storbritannia.


=== Roing ===
4. april – University of Oxford vinner universitetsroingen mot University of Cambridge.


== Fødsler ==


== Dødsfall ==
13. januar – József Szén, østerriksk-ungarsk sjakkspiller (51, født 1805)


== Referanser ==
Yichun Lindu lufthavn

Yichun Lindu lufthavn (IATA: LDS, ICAO: ZYLD) ved Yichun i byprefekturet Yichun i provinsen Heilongjiang nord i Folkerepublikken Kina ble åpnet for trafikk i august 2009. Den kan betjene 142 000 passasjerer i året.Flyplassen er om lag ni kilometer fra sentrum i Yichun.


== Referanser ==


== Eksterne lenker ==
Passenger plane crashes in Yichun city, NE China
ISO 22000

ISO 22000 er en internasjonal standard som gjelder matvaresikkerhet. Standarden skal dekke alle produsentledd fram til forbruker.
Oldenburg (Holstein) stasjon

Oldenburg (Holstein) stasjon er en jernbanestasjonen i Oldenburg i Schleswig-Holstein. Den ble åpnet i 1881 da jernbanelinjen Neustadt-Oldenburg ble tatt i bruk.
Stasjonen betjenes av internasjonale tog mellom Hamburg og København, samt regionaltog.
Puttgarden stasjon

Puttgarden stasjon var en viktig jernbanefergestasjon på Fehmarn i Schleswig-Holstein. Den ble åpnet i 1963 etter at den gamle forbindelsen Gedser-Warnemünde mellom Danmark og Tyskland ble liggende bak jernteppet.
Frem til 2019 gikk det internasjonale tog mellom Hamburg og København, og etter et kun regionaltog til Lübeck.  Den 31. august 2022 ble Puttgarden stasjon legget ned. Da ble det avbrudd i all togtrafikk på banen til Femern Bælt-tunnelen blir åpnet 2029, grunnet ombygging av banen til dobbeltspor. Tog planlegges ikke til å stanse i Puttgarden da Femern Bælt-tunnelen er åpen.


== Eksterne lenker ==
(mul) Offisielt nettsted 
(en) Puttgarden station – kategori av bilder, video eller lyd på Commons
Sportsåret 1858

Sportsåret 1858 er en oversikt over hendelser, resultater, fødte og avdøde personer med tilknytning til sport i 1858.


== Hendelser ==


=== Australsk fotball ===
7. august – I Australia beslutter man å stifte Melbourne Football Club, som utøver australsk fotball.


=== Roing ===
27. mars – University of Cambridge vinner universitetsroingen mot University of Oxford.


== Fødsler ==


== Dødsfall ==
…
Sportsåret 1859

Sportsåret 1859 er en oversikt over hendelser, resultater, fødte og avdøde personer med tilknytning til sport i 1859.


== Hendelser ==


=== Lacrosse ===
Canadas parlament antar lacrosse som nasjonalsport i Canada.


=== Roing ===
15. april – University of Oxford vinner universitetsroingen mot University of Cambridge.


== Fødsler ==


== Dødsfall ==
…
Sportsåret 1860

Sportsåret 1860 er en oversikt over hendelser, resultater, fødte og avdøde personer med tilknytning til sport i 1860.


== Hendelser ==
16. mai – Sportklubben TSV 1860 München stiftes i München.


=== Boksing ===
Det første mesterskapet i boksing avholdes i England.


=== Fotball ===
26. desember – I Storbritannia vinner Sheffield FC mot Hallam FC med 2-0 i verdens første lokalderby i fotball.


=== Roing ===
31. mars – University of Cambridge vinner universitetsroingen mot University of Oxford.


=== Golf ===
Det første The Open Championship vinnes av Willie Park senior.


== Fødsler ==
5. februar – Jackson Whipps Showalter, sjakkspiller fra USA (75, død 1935)


== Dødsfall ==
…


== Referanser ==
Rikshøvedsmann

Rikshøvedsmann (svensk rikshövitsman) var et militært embete i senmiddelalderens Sverige under den svenske frihetskampen mot de danske unionskongene rundt tiden for Kalmarunionen. Rikshøvedsmannen var dermed øverstbefalende for den svenske hæren. 
Embetet sto nær riksforstanderembetet, men hadde en tydeligere militær profil. 


== Rikshøvedsmenn ==
Mats Kettilmundsson, 1318–1319
Engelbrekt Engelbrektsson, 1435 og 1436
Karl Knutsson Bonde, 1436–1439
Sportsåret 1861

Sportsåret 1861 er en oversikt over hendelser, resultater, fødte og avdøde personer med tilknytning til sport i 1861.


== Hendelser ==


=== Hesteveddeløp ===
17 hester deltar i det første Melbourne Cup, Archer vinner.


=== Roing ===
23. mars – University of Oxford vinner universitetsroingen mot University of Cambridge.


== Fødsler ==


== Dødsfall ==
…
PA-RISC

PA-RISC, også kalt HP/PA (Hewlett Packard Precision Architecture), er en RISC mikroprosessorarkitektur som er utviklet av Hewlett-Packard (HP). Arkitekturen ble introdusert den 26. februar 1986 da datamaskinene HP 3000 og HP 9000 ble lansert med mikroprosessoren TS1.PA-RISC er blitt erstattet av Intel Itanium som er utviklet av HP i samarbeid med Intel. HP avsluttet salget av PA-RISC baserte HP 9000-systemer i slutten av 2008, men gir support for datamaskiner som kjører PA-RISC brikker frem til 2013.


== Referanser ==
Ida Kjøstelsen

Ida Kjøstelsen (født 15. juni 1975) er radiojournalist og programleder i NRK radio som jobber både med sport og med kongefamilien i sitt journalistiske virke. Hun er opprinnelig fra Fredrikstad i Østfold.
Ida Kjøstelsen er mest kjent som programleder i NRK radio, blant annet i Nitimen, Reiseradioen, Norgesglasset, P1+ . Hun har ledet en rekke sendinger sammen med profilerte programledere som Robert Stoltenberg, Hans Petter Jacobsen, Pål Thoresen og Synnøve Svabø. Hun jobbet på distriktskontoret til NRK Østfold i Gamlebyen i Fredrikstad fra 1999 til 2005. Hun har også jobbet mye for NRK-TV.
I 2019 var hun kommentator på 17. mai-toget i Oslo.


== Eksterne lenker ==
(en) Ida Kjøstelsen på Internet Movie Database 
(no) NRK-artikkel om Ida Kjøstelsen
Sportsåret 1862

Sportsåret 1862 er en oversikt over hendelser, resultater, fødte og avdøde personer med tilknytning til sport i 1862.


== Hendelser ==


=== Fotball ===
Notts County FC etableres.


=== Roing ===
12. april – University of Oxford vinner universitetsroingen mot University of Cambridge.


=== Skisport ===
22. januar: I Trysil i Norge arrangeres de første organiserte konkurransene i skihopping.


== Fødsler ==


== Dødsfall ==
18. oktober - Jim Creighton, baseballspiller fra USA (født 1841)
Barne- og ungdomsklinikken (Haukeland universitetssykehus)

Barne- og ungdomsklinikken, frem til 2016 Barneklinikken, er en del av Haukeland universitetssykehus i Bergen i Vestland fylke. Klinikken er den nest største barneavdelingen i landet. Pasientene er barn og unge fra nyfødt og inntil 15 år.  


== Avdelinger ==
Poliklinikk, sengeposter, dagpost, habilitering, rehabilitering, røntgen og laboratorium.


== Bygningshistorie ==
Barneklinikken ble gitt som gave fra det svenske folk og stod ferdig i 1950. Den ble oppført ved Markusplassen på husmannsplassen Treet, i bydelen Årstad i Bergen kommune. Arkitekt var Gustav Birck-Lundgren. Barneklinikken var opprinnelig et ganske rent funksjonalistisk bygg, men med tiden fikk bygget mange påbygg som endret dets arkitektoniske karakter. I 1951 ble Barneklinikken en del av Haukeland sykehus.Den 5. september 2016 flyttet Barneklinikkens virksomhet inn i nybygget Marie Joys' hus og endret samtidig navn til Barne- og ungdomsklinikken. Barneklinikkens bygg fra 1950 var det eldste barnesykehuset i landet, og ble revet sommeren 2017. I 2022/2023 skal det nye Barne- og ungdomssykehuset stå ferdig på den samme tomten. Det nye bygningskomplekset har fått navnet «Glasblokkene», og skal også romme Kvinneklinikken ved Haukeland sykehus.


== Referanser ==


== Eksterne lenker ==
Barne-og ungdomsklinikken